**A büntetés-végrehajtás országos parancsnokának**

**58/2016. (XII. 23.) OP**

***s z a k u t a s í t á s a***

**a kiétkező boltok működési rendjéről**

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján - figyelemmel a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL törvényre a kiétkező boltok működési rendjéről az alábbi szakutasítást adom ki.

1. **Általános rendelkezések**
2. A kiétkező boltoknak kell biztosítania, a fogvatartott egyéni letéti számláján kiétkezésre elkülönített összeg erejéig, a fogvatartott tisztasági szereinek és egyéb cikkeinek megvásárlási lehetőségét.
3. A büntetés-végrehajtási intézetek (továbbiakban: bv. intézetek) kiétkező boltjait a bérleti szerződés alapján, a fogvatartottak kötelező foglalkoztatására létrehozott, mezőgazdasági jellegű tevékenységet folytató gazdasági társaságok (a továbbiakban: bv. Kft.) kötelesek üzemeltetni. Ez alól kivételek a PPP konstrukcióban működő bv. intézetek kiétkező boltjai, mivel ezek üzemeltetése a börtön üzemeltetését ellátó Kft. feladata.
4. Az bv. Kft-nek a kiétkező bolt működtetéshez szükséges érvényes hatósági engedélyekkel rendelkeznie kell. A hatósági engedélyek hiányában a kiétkező bolt nyitva tartását a bv. intézet parancsnokának meg kell tiltania.
5. A kiétkező boltban a fogvatartottak vásárlásának lebonyolításához az on-line pénztárgép használata kötelező. A pénztárgép üzemeltetésével kapcsolatos költségek az üzemeltetőt terhelik.
6. A kiétkező boltok bérleti szerződésének kötelező tartalmi elemei:
7. bérleti díj,
8. közművek díjának megfizetése,
9. berendezések felújítása, pótlása,
10. informatikai háttér biztosítása,
11. tonerek-, fényhengerek pótlása,
12. a kiétkező boltban árusítható termékek köre, valamint egy vásárlás során vásárolható maximális mennyisége,
13. a kiétkező boltban alkalmazott árak ellenőrzésének menete, gyakorisága.
14. **A kiétkező boltok működési rendje**
15. Az üzemeltetőnek és a bv. intézetnek a tárgyévet megelőző év december 10-ig meg kell állapodnia a tárgyév kiétkezés időpontjairól. A kiétkezés időpontjait írásba kell foglalni. Attól eltérni csak mindkét fél beleegyezésével lehet.
16. A kiétkező boltban árusított termékek árlistáját a fogvatartottak részére jól látható helyen kell kifüggeszteni. A kiétkezés megkezdése előtt a fogvatartott részére biztosítani kell, hogy a kiétkező boltban található termékek árait megismerhesse.
17. A kiétkező boltban a fogvatartott csak a fényképes kártyájának bemutatását követően vásárolhat. Az üzemeltetőnek a vásárlást meg kell tagadnia és a fogvatartottak felügyeletét ellátó személyi állomány tagjának haladéktalanul jeleznie kell, ha a kiétkező kártyára nyomtatott, valamint a kiétkező bolti programban rögzített fénykép nem egyezik, vagy ha a fogvatartott nem a saját, hanem más fogvatartott kiétkező kártyáját akarja a vásárlás során használni.
18. A vásárlás lebonyolítása során az üzemeltető csak a bv. intézet házirendjében meghatározott mennyiségeket adhatja ki a fogvatartott részére.
19. A termékek maximális vásárlási mennyiségének túllépése esetében a vásárlást be kell fejezni, azt újraindítani tilos.
20. Vásárlás lebonyolítása esetén, ha adott termék vonalkódját a számítógépes program nem ismeri fel, akkor a termék árusítását fel kell függeszteni. Ebben az esetben azonos termékkörbe, de más vonalkóddal rendelkező termék vonalkódjának felhasználása a nem azonosítható termék kiadásához nem engedélyezett. A termékek vásárlási limitének beállítását a bv. intézeteknek el kell végezniük, azt évente felül kell vizsgálniuk.
21. A termék újbóli árusításához az üzemeltetőnek meg kell vizsgálnia, hogy az adott termék vonalkódja a BvBolt program központi adatbázisban szerepel-e. Amennyiben a központi adatbázis a vonalkódot tartalmazza, abban az esetben a NOEMI Helpdesken az észlelt hibajelenséget be kell jelenteni, a vásárlás helyének, idejének, a fogvatartott nytsz-ának, a vásárolni kívánt termék vonalkódjának feltüntetésével.
22. A vásárlás befejeztével a vásárlási tételösszesítőt a fogvatartottal alá kell íratni, a vásárlási tételösszesítőből 1 példányt az on-line pénztárgép által előállított nyugtával részére át kell adni. A vásárlási tételösszesítő második példánya az bv. Kft. által kialakított díjbekérő/számla mellékletét kell, hogy képezze.
23. Amíg a számítógépes rendszer a vásárlás befejezését követően a fogvatartott egyéni számláján történő összeg zárolásáról nem küldi meg az üzemeltető részére a „Sikeres tranzakció” szöveges visszajelzést, addig a vásárlást befejező fogvatartott a kiétkező helyiséget nem hagyhatja el. Amennyiben a szöveges visszajelzés 5 percen belül nem érkezik meg az üzemeltető részére, abban az esetben a fogvatartott egyéni számláján a vásárolt összeg zárolása nem valósult meg, a vásárlást újra kell indítani.
24. Abban az esetben, ha az üzemeltető a vásárlás során egy termékből a vásárolt mennyiségnél többet rögzít a rendszerben, és annak javítása a helyszínen nem történik meg, a fogvatartott bejelentését követően a rendszerbe rögzített és a tényleges vásárlás különbözetének összegét 5 munkanapon belül a fogvatartott egyéni számlájára kell utalni.
25. Az üzemeltető a fogvatartotti vásárlásokról a szerződésben rögzített gyakorisággal díjbekérőt/számlát kell kiállítania. A díjbekérő bruttó összegének meg kell egyeznie a pénzügyi letét modulban rögzített összegekkel. Az eltérés kivizsgálására a NOEMI Helpdesk használatával az üzemeltetőnek hibajegyet kell indítania. A hiba kivizsgálásig a díjbekérő/számla nem fizethető ki.
26. **A HACCP rendszer üzemeltetése**
27. A kiétkező boltot üzemeltető bv. Kft. köteles az élelmiszer-forgalmazási tevékenységre kötelező HACCP rendszert kialakítani és azt működtetni, az élelmiszer-forgalmazás tevékenységre vonatkozó jogszabályok alapján.
28. **A központi cikktörzs kezelése**
29. Új termék feltöltésének menete
30. A kiétkező boltban nem árusított termék bevezetése előtt a bv. intézet parancsnokával egyeztetni szükséges. A parancsnok engedélye után az új termék vonalkódját, megnevezését, termékcsoportját, Áfa körét, mennyiségi egységét a BvBolt program feltöltés felületén található Excel-táblázatba -sablon- kell rögzíteni és feltöltésre a Műszaki és Ellátási Főosztály szakterületi kiemelt főreferense részére megküldeni.
31. A Műszaki és Ellátási Főosztály szakterületi kiemelt főreferense az adatok megfelelőssége esetén 3 munkanapon belül feltölti az új termékeket a központi adatbázisba.
32. Amennyiben a feltöltendő új termék bármely adata rosszul kerül megadásra, abban az esetben a Műszaki és Ellátási Főosztály szakterületi kiemelt főreferense a termék feltöltését megtagadja, a táblázatot megjegyzéssel visszaküldi az bv. Kft. részére. A megjegyzésben fel kell tüntetni a javítandó adatot, vagy adatokat.
33. Termékek adatainak módosítása
34. A központi cikktörzsben szereplő adatok esetében, a vonalkódon kívül bármely

adat az üzemeltetők írásbeli kérelmére módosítható.

1. A módosítást a Műszaki és Ellátási Főosztály szakterületi kiemelt főreferensének a kérelem beérkezését követő 3 munkanapon belül kell elvégeznie.
2. **Új termék árainak rögzítése**
3. A kiétkező boltokban árusított termékek, valamint az új termékek esetében az árváltoztatást minden esetben a bv. intézet parancsnokának engedélyezni kell. Ez alól kivételt képeznek az idényáras zöldségek és gyümölcsök.
4. Az árváltoztatási kérelmet a változtatás előtt legalább 3 munkanappal kell a bv. intézet részére benyújtani. A bv. intézet gazdasági szakterülete a benyújtott árváltoztatási kérelmet, vagy az új termék árát ellenőrizni köteles. A bv. intézet körzetében megtalálható kiskereskedelmi üzletek árai, és az üzemeltető részéről alkalmazásra kerülő árak között nem lehet 10 %-nál nagyobb eltérés.
5. Új termék bevezetése esetében a bv. intézet köteles a vásárlási limitet is meghatározni.
6. Több objektumos kiétkező bolt esetében, az objektumok között eltérő árakat használni tilos.
7. **A kiétkező bolt működésének ellenőrzése**
8. A kiétkező boltot működést ellenőrizhetik:
9. a bv. intézet parancsnoka által megbízott személy, személyek,
10. a felügyeletet, irányítást gyakorló szerv(ek) ellenőrzésre jogosult tagjai.
11. A Büntetés-végrehajtás Országos Parancsnokságának szakterületei által végzett ellenőrzés során feltárt hiányosságokról, szabálytalanságokról a bv. intézetet, az üzemeltetést végző bv. Kft-t, és a Bv. Holding Kft-t is írásban értesíteni kell.
12. A bv. intézeti ellenőrzéseknek ki kell terjednie a fogyasztói árak kialakítására, a minőségmegőrzési idők és a kiétkezés lebonyolításához kapcsolódó eljárásrendek betartására, valamint a HACCP rendszer működtetésére.
13. **Kiétkező bolt üzemeltető váltása**
14. A kiétkező bolt üzemeltetőjének váltásakor a bv. intézetnek rögzítenie kell az új üzemltető számlaszámát a pénzügyi letéti programba. A kiétkező bolt üzemeltetői adatainak átírása érdekben az új üzemeltetőnek írásbeli kérelmet kell benyújtani a Műszaki és Ellátási Főosztály részére. A Műszaki és Ellátási Főosztály szakterületi kiemelt főreferense írásban értesíti a Konasoft Kft-t az üzemeltető váltás tényéről. Az új üzemeltetőnek a nyitás előtt legalább 1 héttel át kell adnia a kiétkező boltban árusított termékek listáját a BvBolt programban található formátum alapján. A terméklista alapján a nyitás előtt 3 munkanappal a Konasoft Kft. elvégzi az un. „ősfeltöltést” és a munkakörnyezet kialakítást.
15. **Mobiltelefon egyenleg feltöltése**
16. A fogvatartott vásárlása során lehetővé kell tenni a mobiltelefon egyenleg feltöltését az erre a címre elkülönített keretből.

1. A mobiltelefon egyenleg feltöltésére az bv. Kft-nek szerződést kell kötnie a fogvatartotti mobiltelefonokat üzemeltető céggel.
2. A fogvatartotti mobiltelefon feltöltés továbbértékesített szolgáltatás, emiatt az on-line pénztárgépbe az egyenleg feltöltés összegét nem kell rögzíteni.
3. A mobiltelefon egyenleg feltöltésekor az egyéb termék vásárlásakor kialakított működési rend szerint kell eljárni, azzal a különbséggel, hogy díjbekérő/számla kiállítására nem kerül sor.
4. **Fogvatartotti panaszok kezelése**
5. A mobiltelefon egyenlegek feltöltésével kapcsolatos panaszokat az intézetben működő Ügyfélszolgálatok, míg a kiétkező boltban vásárolt árucikkekkel kapcsolatos panaszokat a bv. intézet parancsnoka által megbízott személy, a kiétkező boltot üzemeltető bv. Kft. erre kijelölt tagjával közösen köteles kivizsgálni.
6. **Személyi állomány büfé üzemeltetése**
7. Amennyiben a személyi állomány büféje a fogvatartotti kiétkező bolttal megegyező területen működik, vagy a személyi állománynak lehetősége van készpénzért a kiétkező boltban vásárolni, azt az üzemeltetési szerződésben rögzíteni kell.
8. Amennyiben a személyi állomány büféje a fogvatartotti kiétkező bolttól elkülönítetten kerül üzemeltetésre, abban az esetben a személyi állomány büféjére is ki kell dolgozni a HACCP rendszert a forgalmazott termékskálának megfelelően.
9. A személyi állomány részére történő szolgáltatást a fogvatartotti kiétkezési időtől el kell különíteni. A kiétkezéssel egy időben a büfét, vagy egyéb készpénz forgalmú szolgáltatást folytatni szigorúan tilos.
10. Jelen szakutasítás 2017. január 1-jén lép hatályba.

**Dr. Tóth Tamás bv. vezérőrnagy**

 országos parancsnok